Pielikums

Balvu novada Domes

2020.gada 23.decembra

lēmumam

(protokols Nr.18.,53. §)

**DARBA UZDEVUMS**

1. **Izstrādāt jaunizveidojamā Balvu novada attīstības programmu 2021.–2027. gadam (turpmāk tekstā - AP),** kurā noteikts rīcību kopums pašvaldības ilgtermiņa prioritāšu īstenošanai, ievērojot jaunizveidojamā Balvu novada ilgtspējīgas attīstības stratēģiju un izvērtējot nacionālā līmeņa, attiecīgā plānošanas reģiona un to pašvaldību spēkā esošos plānošanas dokumentus, ar kuriem robežosies Balvu novads pēc 2021.gada pašvaldību vēlēšanām.

Balvu novada attīstības programmā paredzēt šādas sadaļas:

* 1. pašreizējās situācijas raksturojumu un analīzi — attīstības tendences, problēmas un izaugsmes resursus;
	2. stratēģisko daļu — vidēja termiņa attīstības prioritātes, nepieciešamo rīcības virzienu un uzdevumu kopumu, vidējā termiņā sasniedzamos rezultātus (līdz 7 gadiem);
	3. rīcības plānu (līdz 7 gadiem) — norādot to sasaisti ar atbildīgajiem izpildītājiem un finanšu resursiem (kontekstā ar ikgadējo pašvaldības budžetu);
	4. investīciju plānu (līdz 7 gadiem) sasaistē ar ikgadējo pašvaldības budžetu;
	5. īstenošanas uzraudzības un novērtēšanas kārtību, kurā noteikti rezultatīvie rādītāji un uzraudzības pārskatu sniegšanas biežums un saturs;
	6. pārskatu par sabiedrības līdzdalības pasākumiem.
1. **Balvu novada attīstības programmas 2021.–2027.gadam izstrādi veikt saskaņā ar spēkā esošajiem tiesību aktiem.**
	1. Attīstības plānošanas tiesisko pamatu veido:

2.1.1. Likums “Par pašvaldībām” (09.06.1994.)

2.1.2. Teritorijas attīstības plānošanas likums (01.12.2011.)

2.1.3. Attīstības plānošanas sistēmas likums (01.01.2009.)

* + 1. Ministru kabineta 25.08.2009. noteikumi Nr.970 “Sabiedrības līdzdalības kārtība attīstības plānošanas procesā”
		2. Ministru kabineta 14.10.2014. noteikumi Nr. 628 “Noteikumi par pašvaldību teritorijas attīstības plānošanas dokumentiem”
		3. Likums “Par ietekmes uz vidi novērtējumu” (13.11.1998.)
		4. Ministru kabineta 23.03.2004. noteikumi Nr.157 “Kārtība, kādā veicams ietekmes uz vidi stratēģiskais novērtējums”
	1. Balvu novada attīstības programmas 2021.–2027.gadam izstrādei ņemt vērā saistošos attīstības plānošanas dokumentus:
		1. Latvijas ilgtspējīgas attīstības stratēģiju līdz 2030.gadam
		2. Latvijas Nacionālais attīstības plānu 2021.–2027.gadam
		3. Balvu novada ilgtspējīgas attīstības stratēģiju līdz 2030.gadam
		4. Balvu novada attīstības programmu 2018.–2024.gadam
		5. Baltinavas novada ilgtspējīgas attīstības stratēģiju līdz 2030.gadam
		6. Baltinavas novada attīstības programmu 2019.–2025.gadam
		7. Rugāju novada ilgtspējīgas attīstības stratēģiju līdz 2030.gadam
		8. Rugāju novada attīstības programmu 2020.–2026.gadam
		9. Viļakas novada ilgtspējīgas attīstības stratēģiju 2014.- 2030.gadam
		10. Viļakas novada attīstības programmu 2018.–2024.gadam
		11. [Izstrādē uzsākto Latgales plānošanas reģiona attīstības programmu 2021 – 2027](https://www.zemgale.lv/index.php/attistibas-planosana/planosanas-dokumenti/category/35-zpr-attistibas-programma-2015-2020)
		12. Attīstības programmas izstrādi veikt saskaņā ar Vides aizsardzības un reģionālās attīstības ministrijas izstrādātajiem dokumentiem „Metodiskie ieteikumi attīstības programmu izstrādei reģionālā un vietējā līmenī” (aktuālāko redakciju), kā arī Nozaru politikas vadlīnijas pašvaldībām (aktuālāko redakciju)

Izstrādājot attīstības programmu, analizēt un ņemt vērā apkārtējo/piegulošo pašvaldību teritorijas attīstības plānošanas dokumentus, kā arī Latgales plānošanas reģiona plānošanas dokumentus, to saistību ar jaunizveidojamā Balvu novada attīstību.

1. **Balvu novada attīstības programmas 2021.–2027.gadam izstrādes uzdevumi**
	1. Attīstības programmas izstrādes procesā sadarboties ar Balvu, Baltinavas, Rugāju, Viļakas novadu pašvaldības darba grupām, kurās ietilpst pašvaldības speciālisti, pašvaldības iestāžu, kapitālsabiedrību, aģentūru un nepieciešamo valsts iestāžu un uzņēmumu pārstāvji.
	2. Izpildītājam izpildes procesā ir jāorganizē un jāvada darba grupu sanāksmes un diskusijas, lai nodrošinātu pēc iespējas plašāku sabiedrības līdzdalību attīstības programmas izstrādē.
	3. Veikt Balvu, Baltinavas, Rugāju, Viļakas novadu attīstības programmu izvērtējumu, sagatavot apkopojumu par sasniegtajiem rezultātiem un priekšlikumus iekļaušanai Balvu novada attīstības programma 2021.-2027.gadam.
	4. Izstrādājot attīstības programmu, apzināt un ņemt vērā iepriekš izstrādātos Balvu, Baltinavas, Rugāju, Viļakas novadu plānošanas dokumentus, jau uzsāktos un ieplānotos infrastruktūras projektus novados.
	5. Veikt pašreizējās situācijas analīzi, pēc nepieciešamības papildināt Pasūtītāja piedāvāto struktūru esošās situācijas analīzei. Gadījumos, kad nav iespējams iegūt situācijas raksturojumam un analīzei nepieciešamos datus no citām institūcijām, Izpildītājam pašam ir jāveic tiešā datu iegūšana, izmantojot starptautiski atzītas un statistiski pamatotas datu iegūšanas metodes (t.sk. tiešās intervijas ar iedzīvotājiem, uzņēmējiem u.tml., telefonaptaujas utt.).
	6. Stratēģiskās daļas izstrāde, kurā ietvertas vidēja termiņa prioritātes un rīcības virzieni (pasākumu kopums).
	7. Rīcības plāna un Investīciju plāna izstrāde, kurus izstrādā ne mazāk kā triju gadu periodam.
		1. Rīcības plānā ietvert: plānotās darbības un to īstenošanas termiņus, atbildīgos par darbību īstenošanu, plānoto darbību īstenošanas avotus un, ja iespējams, indikatīvo nepieciešamā finansējuma apjomu, darbības rezultātus;
		2. Investīciju plānā ietver: plānotos investīciju projektus un to īstenošanas termiņus, atbildīgos par investīciju projektu īstenošanu, indikatīvo plānoto investīciju projektu īstenošanai nepieciešamā finansējuma apjomu un avotus, sasniedzamos rezultātus.
	8. Attīstības programmas īstenošanas uzraudzības un novērtēšanas kārtības izstrāde, kurā ietverta informācija par veiktajām aktivitātēm, noteikti rezultatīvie rādītāji, secinājumi un ieteikumi turpmākai rīcībai un uzraudzības pārskata sniegšanas biežums un saturs.
	9. Nodrošināt sabiedrības informēšanu un līdzdalības iespējas:
		1. Sagatavot informāciju par programmas izstrādes aktivitātēm, kā arī atbildes uz saņemtajiem komentāriem vai interesējošiem jautājumiem;
		2. iedzīvotāju anketēšana (gan papīrā, gan elektroniskā vidē vismaz kopā 1200 aptaujātie iedzīvotāji, ievērojot proporcionāli aptaujāto iedzīvotāju skaitu no visām novadu pašvaldībām, kuras apvienosies);
		3. uzņēmēju intervēšana (vismaz 100 uzņēmēji);
		4. AP sabiedriskās apspriešanas sapulces (katrā apvienojamā novada pašvaldībā vismaz pa vienai sapulcei klātienē, ja nebūs noteikti valstī pulcēšanās ierobežojumi, un vismaz viena sapulce online vidē (sapulces vadība, rezultātu apkopošana).
2. **Prasības sadarbībai ar Pasūtītāju:**

 Uzsākot attīstības programmas izstrādi, ar Pasūtītāju saskaņot:

* 1. darbu laika grafiku;
	2. pašreizējās situācijas analīzē izmantojamajiem/ analizējamajiem datiem, nozarēm (statistikai jābūt iegūtai vismaz pēdējo piecu gadu griezumā);
	3. sabiedrības līdzdalības pasākumu plānu/ anketas jautājumus;

Attīstības programmas 1.redakcija (visas sadaļas) pēc to sagatavošanas un akceptēšanas darba grupās ir jāprezentē **Vadības grupā**, kas sniedz savu atzinumu par Attīstības programmas 1.redakciju. Pēc Vadības grupas atzinuma saņemšanas, projekts jāiesniedz saskaņošanai domē.

Attīstības programmas projekts pirms tā iesniegšanas plānošanas reģionam jāapspriež Vadības grupā un galīgā redakcija jāiesniedz Pasūtītājam.

1. **Attīstības programmas saturs un noformēšana**

Attīstības programmu veido daļu kopums, kas iesniedzams papīra formātā 5 (piecos) eksemplāros un elektronisko datu nesējā (5 USB atmiņas kartes):

* 1. Pašreizējās situācijas raksturojums un analīze (situācijas apzināšana).
	2. Stratēģiskās daļas izstrāde, t.sk. ilgtermiņa attīstības vīzija un prioritātes:
		1. Rīcības plāns;
		2. Investīciju plāns.
	3. Attīstības programmas īstenošanas uzraudzības kārtība.
	4. Pārskats par sabiedrības līdzdalības pasākumiem.

**Darbu izpildes laiks ir 2021.gada 15.oktobris.**

Darbu izpildes rezultāti:

|  |  |  |
| --- | --- | --- |
| Rezultāts  | Eksemplāru skaits | Iesniegšanas forma |
| Balvu novada attīstības programma 2021.-2027.gadam | 5 | Papīra formātā un elektroniski, latviešu valodā, katra attīstības stratēģijas dokumentu daļa noformēta Word un PDF formātos, kartogrāfiskais materiāls JPG un DWG formātos |

Izstrādātajai programmai jābūt kvalitatīvi noformētai un gramatiski pareizi uzrakstītai. Teksta sastādīšanā jābūt piesaistītam tekstu redaktoram, lai tekstu uzbūve atbilstu plānošanas dokumentu valodai.

 Plānošanas dokumenta katrai rindkopai jābūt numurētai.

 Attīstības programmas izstrādes gaitā darba uzdevums var tikt precizēts.

Attīstības programmas izstrādi veikt saskaņā ar izpildes termiņiem.

**BALVU NOVADA ATTĪSTĪBAS PROGRAMMAS 2021-2027.GADAM**

**IZSTRĀDES PROCESS UN IZPILDES TERMIŅI**

|  |  |  |
| --- | --- | --- |
| **Process** | **Rīcība** | **Laika periods** |
| **Sagatavošanās izstrādei** | Pašvaldību lēmumi par jaunizveidojamā Balvu novada attīstības programmas 2021.- 2027.gadam (turpmāk –AP) izstrādes uzsākšanu, nosakot:1. Atbildīgos par AP izstrādes procesu;
2. Vadības grupas izveidi;
3. Darba uzdevumu un izpildes termiņus.
 | 12.2020.-01.2021. |
| Lēmuma par AP izstrādes uzsākšanu publicēšana iesaistīto pašvaldību mājas lapās, novadu informatīvajos izdevumos, Ziemeļlatgales laikrakstā “Vaduguns”, ievietošana teritorijas attīstības plānošanas informācijas sistēmā (turpmāk TAPIS), kā arī nosūtīšana Vides aizsardzības un reģionālās attīstības ministrijai un Latgales plānošanas reģionam | 01.2021. |
| Atzinumu saņemšana Par stratēģisko ietekmes uz vidi novērtējuma nepieciešamību no Dabas aizsardzības pārvaldes, Veselības inspekcijas, Rēzeknes reģionālās vides pārvaldes un Vides pārraudzības valsts biroja. | 01.2021. |
| AP izstrādes Vadības grupas un darba grupu sanāksmes. | 12.2020.-10.2021. |
| **Pirmais izstrādes process** |  Balvu novada AP projekta sagatavošana:1. Organizēt un vadīt darba grupu sanāksmes, diskusijas darbu izpildes procesā, lai nodrošinātu pēc iespējas plašāku interešu grupu iesaisti dokumenta izstrādē. Piesaistīt attiecīgo nozaru specialistus un viedokļu līderus, sekojošas tēmas:1.1. Teritorijas plānošanas darba grupa * 1. Ekonomiskās attīstības darba grupa
	2. Izglītības darba grupa
	3. Veselības aprūpes un sociālo jautājumu darba grupa
	4. Sporta un kultūras jautājumu darba grupa
	5. Transports un mobilitāte darba grupa
	6. Tehnoloģiju un inovāciju darba grupa
	7. Vides jautājumu darba grupa

2. Iesniegt pasūtītājam elektronisko AP aktuālo darba versiju un progresa pārskatu ne retāk kā vienu reizi mēnes3. Interešu grupas un darba grupu rezultātu apkopošana un vienota dokumenta 1.redakcijas sagatavošana - novēršot dokumentā potenciālās pretrunas.4. Izstrādātā dokumenta 1.redakcijas izskatīšana un apstiprināšana darba grupā, prezentācija Vadības grupā, kas sniedz savu atzinumu par Attīstības programmas 1.redakciju. Pēc Vadības grupas atzinuma saņemšanas projekts jāiesniedz saskaņošanai domēs, kuras pieņem lēmumu par programmas 1.redakcijas nodošanu publiskajai apspriešanai. 5. Stratēģiskās ietekmes uz vidi novērtējuma izpilde, tajā ietverto prasību iekļaušana AP dokumenta 1. redakcijā. (ja nepieciešams) | 01.2021.-06.2021. |
| **Publiskā apspriešana** | 1) Lēmumu par jaunizveidojamā Balvu novada AP projekta (1. redakcijas) nodošanu publiskajai apspriešanai pieņemšana un publiskošana, paziņojuma ievietošana TAPIS. 2) Balvu novada AP projekta (1.redakcijas) publiskā apspriešana, tai skaitā, organizējot un vadot publiskās apspriešanas sanāksmes.3) Publiskās apspriešanas rezultātu apkopošana un publiskās apspriešanas informatīvā ziņojuma sagatavošana. 4) Publiskās apspriešanas rezultātu izvērtēšana Balvu novada AP izstrādes darba grupā, vienojoties par nepieciešamajiem papildinājumiem. Dokumenta pilnveidošana, ņemot vērā publiskās apspriešanas rezultātus.5) Publiskās apspriešanas rezultātu kopsavilkuma izstrāde, ietverot dalībniekus, to izteikto priekšlikumu/ iebildumu būtību, publiskās apspriešanas laikā saņemto priekšlikumu un institūciju atzinumu ievietošana TAPIS.6) Publiskās apspriešanas kopsavilkuma publicēšana novadu mājas lapās. | 06.2021.-07.2021. |
| **Otrais izstrādes process** | AP un vides pārskata (ja būs nepaciešams) galīgās redakcijas izstrāde, ņemot vērā publiskās apspriešanas rezultātus un institūciju sniegtajos atzinumos norādītos iebildumus un priekšlikumus | 09.2021. |
| **Saskaņošana** |  Balvu novada AP galīgās redakcijas nodošana Latgales plānošanas reģionam un citām instancēm atzinuma saņemšanai  | 09.2021.-10.2021. |
| **Apstiprināšana** | Pēc visu nepieciešamo atzinumu saņemšanas un saskaņošanas tiek sagatavota dokumenta gala redakcija, apstiprināšanai un domes lēmuma pieņemšanai. | 10.2021. |
| **Publiskošana** | Lēmuma publicēšana mājas lapā un ievietošana teritorijas attīstības plānošanas informācijas sistēmā TAPIS | 10.- 11.2021. |

AP izstrādes gaitā Darba uzdevums var tikt precizēts.

Domes priekšsēdētājs A.Pušpurs